REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/206-23

4. oktobar 2023. godine

Beograd

ZAPISNIK

35. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 4. OKTOBRA 2023. GODINE

Sednica je počela u 9,10 časova.

Sednici je predsedavao Veroljub Arsić, predsednik Odbora.

Sednici su prisustvovali članovi Odbora: Ana Beloica Martać, Miroslav Kondić, Svetlana Milijić, Nikola Radosavljević, Aleksandra Tomić, Tijana Davidovac, Nenad Mitrović, Vojislav Vujić, Dragan M. Marković i Rozalija Ekres.

Sednici su prisustvovali zamenici članova Odbora: Snežana Paunović (zamenik Dušana Bajatovića) i Zoran Stojanović (zamenik Veroljuba Stevanovića).

Sednici nisu prisustvovali članovi Odbora Vladimir Obradović, Miroslav Aleksić, Bojana Bukumirović i Nebojša Zelenović, niti njihovi zamenici.

Na poziv predsednika Odbora, sednici su prisustvovali predstavnici Agencije za sprečavanje korupcije: Dejan Damnjanović, direktor Agencije i Ivan Vasiljević, pomoćnik direktora u Sektoru za opšte poslove, kao i predstavnici Komisije za hartije od vrednosti: Marko Janković, predsednik Komisije i Biljana Agovska, rukovodilac Službe za finansijsko poslovanje.

Na predlog predsednika, Odbor je, većinom glasova (12 glasova za, jedan nije glasao), utvrdio sledeći

D n e v n i r e d:

1. Razmatranje Godišnjeg izveštaja o radu Agencije za sprečavanje korupcije za 2022. godinu, koji je podnela Agencija za sprečavanje korupcije (broj 02-561/23 od 27. marta 2023. godine);

2. Razmatranje Godišnjeg izveštaja o radu Komisije za hartije od vrednosti za 2022. godinu, koji je podnela Komisija za hartije od vrednosti (broj 02-1130/23 od 12. juna 2023. godine).

Pre prelaska na rad po utvrđenim tačkama dnevnog reda Odbor je, jednoglasno (13 glasova za), usvojio zapisnike 33. i 34. sednice Odbora, bez primedbi.

**PRVA TAČKA DNEVNOG REDA: Razmatranje Godišnjeg zveštaja o radu Agencije za sprečavanje korupcije za 2022. godinu**

Predsednik Odbora podsetio je da je članom 39. stav 1. Zakona o sprečavanju korupcije propisano da Agencija podnosi godišnji izveštaj o svom radu Narodnoj skupštini najkasnije do 31. marta tekuće godine za prethodnu godinu, da je Agencija za sprečavanje korupcije, u skladu sa Zakonom, dana 27. marta 2023. godine podnela Narodnoj skupštini Izveštaj o radu za 2022. godinu, kao i da će Odbor, u skladu sa članom 238. stav 2. Poslovnika Narodne skupštine, nakon razmatranja ovog izveštaja, podneti Narodnoj skupštini izveštaj sa predlogom zaključka, odnosno preporuke.

Uvodne napomene o Izveštaju o radu Agencije za sprečavanje korupcije za 2022. godinu dao je Dejan Damnjanović, direktor Agencije. On je naveo da su sva sredstva, opredeljena godišnjim budžetom Agencije utrošena namenski za njen rad. Istakao je da je Agencija u toku 2022. godine ostvarila i prihode u korist budžeta Republike Srbije u iznosu od 7. 284.140 dinara.

U diskusiji su učestvovali: Nenad Mitrović, Rozalija Ekres i Veroljub Arsić, čija su izlaganja tonski snimana.

**Prva tačka dnevnog reda- glasanje:**

Odbor je, većinom glasova (11 glasova za, dvoje uzdržanih) odlučio da, nakon razmatranja Izveštaja o radu Agencije za sprečavanje korupcije za 2022. godinu, u skladu sa članom 238. stav 2. Poslovnika Narodne skupštine, uputi Narodnoj skupštini Izveštaj sa Predlogom zaključka koji glasi:

ZAKLjUČAK

povodom razmatranja Izveštaja o radu Agencije za

sprečavanje korupcije za 2022. godinu

1. Prihvata se Izveštaj o radu Agencije za sprečavanje korupcije za 2022. godinu.

2. Ovaj zaključak objaviti u „Službenom glasniku Republike Srbije“.

Za izvestioca Odbora i predstavnika predlagača na sednici Narodne skupštine određen je Veroljub Arsić, predsednik Odbora.

**DRUGA TAČKA DNEVNOG REDA: Razmatranje Godišnjeg izveštaja o radu Komisije za hartije od vrednosti za 2022. godinu**

Predsednik Odbora Veroljub Arsić podsetio je da je članom 350. Zakona o tržištu kapitala utvrđeno da Komisija za hartije od vrednosti podnosi godišnji izveštaj Narodnoj skupštini Republike Srbije u roku od šest meseci od završetka poslovne godine, kao i da je Komisija, saglasno navedenim odredbama zakona, dana 12. juna 2023. godine podnela Narodnoj skupštini Godišnji izveštaj Komisije za hartije od vrednosti za 2022. godinu.

Marko Janković, predsednik Komisije, predstavio je Godišnji izveštaj Komisije za hartije za vrednosti za 2022. godinu. Istakao je da je u 2022. godini Komisija ostvarila ukupan prihod od 101,4 miliona dinara, što je oko 6% posto više u odnou na prošlu godinu, a oko 23% manje od planiranih prihoda, odnosno da je Komisija sopstvenim prihodima pokrila rashode za 2022. godinu i posle dužeg vremenskog perioda ostvarila dobit od oko 2,5 miliona dinara.

U diskusiji su učestvovali: Rozalija Ekres, Veroljub Arsić, Vojislav Vujić i Nenad Mitrović, čija su izlaganja tonski snimana.

**Druga tačka dnevnog reda- glasanje:**

Odbor je, većinom glasova (12 glasova za, jedan nije glasao) odlučio da, nakon razmatranja Godišnjeg izveštaja o radu Komisije za hartije od vrednosti za 2022. godinu, u skladu sa članom 237. stav 4. Poslovnika Narodne skupštine, uputi Narodnoj skupštini Izveštaj sa Predlogom zaključka koji glasi:

ZAKLjUČAK

povodom razmatranja Godišnjeg izveštaja Komisije

za hartije od vrednosti za 2022. godinu

1. Prihvata se Godišnji izveštaj Komisije za hartije od vrednosti za 2022. godinu.

2. Ovaj zaključak objaviti u „Službenom glasniku Republike Srbije“.

Za izvestioca Odbora i predstavnika predlagača na sednici Narodne skupštine određen je Veroljub Arsić, predsednik Odbora.

Sednica je završena u 10,30 časova.

SEKRETAR PREDSEDNIK

Tijana Ignjatović Veroljub Arsić